Հավելված N 1

Հաստատված է

Հայաստանի Հանրապետության սննդամթերքի

անվտանգության տեսչական մարմնի ղեկավարի

2020 թ. ապրիլի 20-ի N Կ77-Ա հրամանով

**ՔԱՂԱՔԱՑԻԱԿԱՆ ԾԱՌԱՅՈՒԹՅԱՆ ՊԱՇՏՈՆԻ ԱՆՁՆԱԳԻՐ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ ՏԵՍՉԱԿԱՆ ՄԱՐՄՆԻ ՌԻՍԿԻ ԳՆԱՀԱՏՄԱՆ (ԿԱՌԱՎԱՐՄԱՆ) ԵՎ ՎԵՐԼՈՒԾՈՒԹՅՈՒՆՆԵՐԻ ՎԱՐՉՈՒԹՅԱՆ ՊԵՏ**

|  |
| --- |
| **1․ Ընդհանուր դրույթներ** |
| **1.1**. **Պաշտոնի անվանումը, ծածկագիրը** Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ռիսկի գնահատման (կառավարման) և վերլուծությունների վարչության (այսուհետ՝ Վարչություն) պետ (ծածկագիրը՝ 70-26.1-Ղ3-1) **1.2.** **Ենթակա և հաշվետու է**  Վարչության պետն անմիջական ենթակա և հաշվետու է Տեսչական մարմնի ղեկավարին. **1.3**. **Ենթակա և հաշվետու պաշտոններ**  Վարչության պետին անմիջական ենթակա և հաշվետու են Վարչության աշխատողները. **1.4. Փոխարինող պաշտոնի կամ պաշտոնների անվանումները** Վարչության պետի բացակայության դեպքում նրան փոխարինում է Վարչության գլխավոր մասնագետը.  **1.5. Աշխատավայրը** Հայաստան, ք. Երևան, Արաբկիր վարչական շրջան, Կոմիտասի պող․49/2 |
| **2. Պաշտոնի բնութագիրը**  **2.1. Աշխատանքի բնույթը, իրավունքները, պարտականությունները**   1. ապահովում է սննդամթերքի, անասնաբուժության և բուսասանիտարիայի ոլորտներում, յուրաքանչյուրի ոլորտի համար սահմանված ձևաչափով ռիսկերի վերաբերյալ հաղորդակցության իրականացումը (տեղեկատվության տրամադրում ռիսկերի գնահատման գիտական կազմակերպություններին, միջազգային լիազոր մարմիններին, միջազգային մյուս կառույցների հետ տեղեկատվության փոխանակում, պետական և տեղական ինքնակառավարման մարմիններին, սպառողներին (ԶԼՄ-ների միջոցով, այդ թվում՝ Տեսչական մարմնի պաշտոնական կայքին) և այլ շահառուներին ռիսկերի կառավարման (կանխարգելման և նվազեցման) նպատակով տեղեկատվության տրամադրման աշխատանքները. 2. ապահովում է սննդամթերքի և կերի անվտանգության, անասնաբուժության և բուսասանիտարիայի բնագավառներում գործունեություն իրականացնող ֆիզիկական և իրավաբանական անձանցից օրենսդրությամբ նախատեսված դեպքերում և կարգով, երեք ոլորտների վերահսկողության (ստուգում, դիտարկում, մշտադիտարկում, ուսումնասիրություն, մոնիթորինգ, աուդիտ և այլն) արդյունքների, ինչպես նաև դիմում-բողոքների, պետական և տեղական ինքնակառավարման կառույցներից կողմից ստացված անհամապատասխանությունների, թունավորումների, կենդանիների և բույսերի առողջության ու վտանգավորության վերաբերյալ համապատասխան տեղեկատվության, տվյալների և հաշվետվությունների հավաքագրման, վերլուծության, ըստ ոլորտների էլեկտրոնային տեղեկատվական բազաների ստեղծման և վարման աշխատանքների իրականացումը. 3. ապահովում է սննդամթերքի և կերի անվտանգության, անասնաբուժության ու բուսասանիտարիայի ոլորտների համար սահմանված ռիսկայնության չափորոշիչներով պայմանավորված, ստեղծված էլեկտրոնային տեղեկատվական բազաների միջոցով յուրաքանչյուր ոլորտի իրավիճակի վերլուծության և համակարգչային ծրագրի միջոցով ըստ ոլորտների (նաև ըստ գործունեության տեսակների, անհատական և տեղայնության) ռիսկայնության (բարձր, միջին, ցածր) դասակարգման աշխատանքների իրականացումը. 4. ապահովում է թունավորումների, անասնահամաճարակների և հանրապետությունում արձանագրված արտակարգ դեպքերի հայտնաբերման ժամանակ համատեղ սանիտարահիգիենիկ և հակահամաճարակային վերահսկողություն իրականացնող, արտակարգ իրավիճակների, մարզպետարանների և համայնքների պատասխանատու կառույցների հետ ռիսկերի նվազեցման ու կանխարգելման նպատակով միջոցառումների պլան-ծրագրի մշակման և կազմման աշխատանքների իրականացումը. 5. ապահովում է Հայաստանի Հանրապետության տարածք վտանգավոր սննդամթերքի, կենդանիների հատուկ վտանգավոր և վարակիչ հիվանդությունների, բույսերի վնասակար օրգանիզմների ներթափանցման կանխարգելման նպատակով ԵԱՏՄ-ի, ԵՄ-ի և միջազգային այլ կառույցների (Կենդանիների առողջության համաշխարհային կազմակերպության, Առողջության համաշխարհային կազմակերպութուն, Առևտրի համաշխարհային կազմակերպության, Բույսերի կարանտինի և պաշտպանության Եվրոպական և Միջերկրածովյան կազմակերպություն, սննդամթերքի և կերի անվտանգության արագ արձագանքման կազմակերպություն և այլն) պետական պաշտոնական և տեղեկատվական այլ կայքերում տեղադրված տեղեկատվության պարբերաբար ուսումնասիրության ու հավաքագրման, ամփոփման, վերլուծման և սահմանափակումների վերաբերյալ հրամանի, հանձնարարականի նախագիծ-առաջարկությունների ներկայացման աշխատանքների իրականացումը. 6. ապահովում է յուրաքանչյուր տարվա համար սննդամթերքի, անասնաբուժության և բուսասանիտարիայի ոլորտների ստուգումների պլանի/ծրագրի կազմումը` ելնելով սահմանված ռիսկայնության չափանիշներով դասակարգված տնտեսավորողների բազայից. 7. ապահովում է Հայաստանի Հանրապետության բնակչության կողմից օգտագործվող սննդում յոդի անբավարարության հետևանքների դեմ պայքարի և կանխարգելման նպատակով (ՄԱԿ-ի Առողջապահության համաշխարհային կազմակերպության տվյալների համաձայն) կերակրի աղում յոդի պարունակության պետական վերահսկողության ու դիտարկման իրականացման համար ժամանակացույցի կազմման և արդյունքների վերաբերյալ տեղեկատվության փոխանակման ու հանրայնացման աշխատանքները. 8. ապահովում է սննդամթերքի և կերի անվտանգության, անասնաբուժության և բուսասանիտարիայի բնագավառներում նախորդ տարվա վերլուծությունների արդյունքներից ելնելով, օրենսդրությամբ սահմանված կարգով ճանաչված/հաստատված գիտական կենտրոններին (համագործակցում և համատեղ կազմվում է ռիսկի գնահատման ծրագիր) յուրաքանչյուր ոլորտների համար առնվազն երկու ռիսկի գնահատման պատվիրակման աշխատանքները (վտանգի նույնականացում, **բնութագրում, վտանգին ենթակա լինելու կամ վտանգի հանդեպ անպաշտպանվածության աստիճանի գնահատում**). 9. ապահովում է Հայաստանի Հանրապետության սահմանով ներմուծված սննդամթերքի, անասնաբուժական և բուսասանիտարական հսկման ենթակա բեռների ըստ ռիսկայնության դասակարգման չափանիշների և ռիսկի կառավարման (գնահատման) մեթոդաբանության մշակման, անհրաժեշտության դեպքում առնվազն երեք տարին մեկ դրա վերանայման աշխատանքները` ելնելով միջազգային, ԵՄ-ի և ԵԱՏՄ-ի  անդամակցության երկրների ներդրված լավագույն փորձից.   **Իրավունքները՝**   * սննդամթերքի և կերի անվտանգության, անասնաբուժական և բուսասանիտարական ռիսկերի կառավարման մեթոդների մշակման, նոր ծրագրերի ներդրման նպատակով ինչպես Տեսչական մարմնի ներսում, այնպես էլ միջազգային համագործակցության շրջանակներում կազմակերպվող քննարկումների, սեմինարների, խորհրդակցությունների, ժողովների ընթացքում քննարկվող հարցերի շուրջ ներկայացնել Վարչության դիրքորոշումը, համապատասխան առաջարկություններ, բարձրացված խնդիրների լուծման տարբերակներ․ * մասնակցել սննդամթերքի և կերի անվտանգության, անասնաբուժական և բուսասանիտարիայի բնագավառներում ռիսկը գնահատողների, տնտեսվարող սուբյեկտների, գիտական շրջանակների ներկայացուցիչների և շահագրգիռ այլ կողմերի միջև (ներառյալ` Տեսչական մարմնի ստորաբաժանումները, տարածքային մարմինները) անցկացվող քննարկումներին, խորհրդակցություններին՝ ներկայացնելով Վարչության դիրքորոշումը․ * հանդես գալ սննդամթերքի և կերի անվտանգության, անասնաբուժության և բուսասանիտարիայի ոլորտներում ռիսկերի կառավարման նոր մեթոդների մշակման առաջարկությամբ և նախաձեռնությամբ․ * մասնակցել Վարչության գործունեության ոլորտին, վերջինիս գործառույթներին առնչվող ծրագրերի, նախագծերի մշակման աշխատանքներին. * Վարչության աշխատողներից պահանջել իրենց վերապահված լիազորությունների կատարման, գործառույթների իրականացման, կատարվող աշխատանքների ընթացքի և իրականացված ծրագրերի, աշխատանքների արդյունքների վերաբերյալ հաշվետվություններ, զեկուցագրեր, անհրաժեշտ փաստաթղթեր և տեղեկատվություն․ * Տեսչական մարմնի կառուցվածքային ստորաբաժանումներից, այլ մարմիններից, պաշտոնատար անձանցից պահանջել Վարչության առջև դրված գործառույթների և խնդիրների իրականացման հետ կապված անհրաժեշտ տեղեկատվություն և նյութեր․ * Վարչության առջև դրված խնդիրների և գործառույթների իրականացման հետ կապված հրավիրել խորհրդակցություններ, ինչպես նաև մասնակցել Տեսչական մարմնի իրավասությանը վերապահված խնդիրների, գործառույթների հետ կապված խորհրդակցություններին և քննարկումներին, քննարկվող հարցերի շուրջ ներկայացնել իր կողմից ղեկավարվող կառուցվածքային ստորաբաժանման դիրքորոշումը և բարձրացված խնդիրների լուծմանն ուղղված համապատասխան առաջարկությունները.   **Պարտականությունները՝**   * սննդամթերքի  և կերի անվտանգության, անասնաբուժության, բուսասանիտարիայի բնագավառների ռիսկերի բացահայտման, բնութագրման և այդ բացահայտված ռիսկերի կառավարման նպատակով վերլուծել և գնահատել վերահսկման օբյեկտները՝ ըստ ռիսկի գործոնների, վերահսկման օբյեկտները դասակարգել ըստ ռիսկայնության, ինչպես նաև մշակել և ներդնել վերահսկողության առավել արդյունավետ և նպատակաուղղված մեխանիզմներ. * սննդամթերքի անվտանգության բնագավառում հայտնաբերված վտանգավոր սննդամթերքի, սննդամթերքի հետ անմիջական շփման մեջ գտնվող վտանգավոր նյութերի ամբողջ խմբաքանակի շուկայից հետկանչման գործընթացի վերահսկողության նպատակով այս գործընթացում իրականացնել դրա շրջանառության հետ կապված ռիսկի տեսակի, ծավալի և աստիճանի վերլուծությունը: Սննդամթերքի անվտանգության ոլորտի համար սահմանված ռիսկայնության չափանիշներով պայմանավորված, իրականացնել ոլորտի իրավիճակի վերլուծություն և ըստ ոլորտի (նաև ըստ գործունեության տեսակների, անհատական և տեղայնության) իրականացնել ռիսկայնության (բարձր, միջին, ցածր) դասակարգում. * բուսասանիտարիայի բնագավառում վնասակար օրգանիզմի հայտնաբերման դեպքում իրականացնել վնասակար օրգանիզմի ռիսկի վերլուծություն տվյալ տարածքի համար, ձեռնարկված միջոցառումների շարունակման, դադարեցման կամ փոփոխման անհրաժեշտությունը պարզելու նպատակով: Այս ոլորտում ռիսկի վերլուծության նպատակով իրականացնել կենսաբանական և տնտեսական տվյալների գնահատում՝ վնասակար օրգանիզմների կարգավորման անհրաժեշտությունը որոշելու, դրանց դեմ պայքարի բուսասանիտարական միջոցառումներ իրականացնելու կամ բուսասանիտարական միջոցառումներն ուժեղացնելու նպատակով. * կերի անվտանգության և անասնաբուժության բնագավառներում իրականացնել նշված ոլորտների ռիսկի վերլուծություն, այսինքն՝ որոշել վտանգի առաջացման հավանականությունը և դրա հավանական ազդեցության հնարավոր հետևանքները կենդանու առողջության վրա, նույնականացնել, բնութագրել վտանգի աղբյուրը, գնահատել վտանգին ենթակա լինելու կամ վտանգի հանդեպ անպաշտպանվածության աստիճանը և բնութագրել ռիսկը: Ռիսկի գնահատման արդյունքների հիման վրա համապատասխան կառուցվածքային ստորաբաժանումներին ներկայացնել անհրաժեշտ մեթոդական ցուցումներ ռիսկի կանխմանը, վերացմանը կամ նվազեցմանն ուղղված համապատասխան գործողությունների, այդ թվում՝ վերահսկողության միջոցառումների կիրառման առնչությամբ. * Տեսչական մարմնի վերահսկողության ոլորտներում ստուգումները պլանավորելու նպատակով հետազոտել Տեսչական մարմնի վերահսկողության ոլորտը, մշակել տվյալ ոլորտում տնտեսավարող սուբյեկտների գործունեության ռիսկայնության աստիճանը որոշող չափանիշները, որոնք պետք է ներառեն տնտեսավարող սուբյեկտի գործունեության ոլորտի ռիսկը և (կամ) տնտեսավարող սուբյեկտի անհատական ռիսկերի հանրագումարը: Ստուգումների տարեկան ծրագիրը նույնպես կազմվում է՝ հաշվի առնելով Վարչության պետի կողմից՝ տնտեսավարող սուբյեկտների գործունեության ռիսկայնության աստիճանը գնահատող չափանիշների հիման վրա որոշված տնտեսվարող սուբյեկտների ռիսկայնությունը. * սննդամթերքի անվտանգության, անասնաբուժության և բուսասանիտարիայի ոլորտներում մարդու կյանքին և առողջությանը սպառնացող վտանգի առաջացման հավանականությունը և այդ վտանգի ազդեցության աստիճանը որոշելու, ռիսկը բնութագրելու ու գնահատելու, կառավարելու, ռիսկերի նկարագրությունը և վերահսկողությունն ապահովելու նպատակով ներկայացնել վերը նշված ոլորտներում պետական վերահսկողության շրջանակներում ռիսկի կանխմանը, վերացմանը կամ նվազեցմանն ուղղված համապատասխան գործողությունների ծրագիր, այդ թվում՝ կատարման ենթակա վերահսկողության անհրաժեշտ միջոցառումներ. * իրականացնել ռիսկի վերլուծություն, գնահատել և կառավարել բացահայտված ռիսկերը նաև սահմանային պետական վերահսկողության շրջանակներում: Մասնավորապես՝ ներմուծվող սննդամթերքի, սննդամթերքի հետ շփվող նյութերի և սննդային ու կենսաբանական ակտիվ հավելումների ռիսկայնությունը որոշող չափանիշների հիման վրա գնահատել ներմուծվող բեռի ռիսկայնությունը, սահմանային հսիչ կետերին տրամադրել անհրաժեշտ մեթոդական ցուցումներ ներմուծվող բեռի վտանգների կանխման ու նվազեցման և սահմանային անցման կետերում հսկողության համապատասխան տեսակի ընտրության ուղղությամբ. * տնտեսավարողների գործունեության և սննդամթերքի, կենդանական ծագման հումքի, կերերի, կերային հավելումների, անասնաբուժական դեղամիջոցների և բուսասանիտարական հսկման ենթակա ապրանքների, պեստիցիդների և ագրոքիմիկատների շրջանառության փուլերի մոնիթորինգի արդյունքների ուսումնասիրության և վերլուծության հիման վրա, մոնիթորինգի արդյունքում խնդիրների բացահայտման դեպքում, Տեսչական մարմնի ղեկավարին ներկայացնել այդ խնդիրների վերացմանն ուղղված գործողությունների ծրագիր, մասնագիտական առաջարկություններ՝ համապատասխան հիմնավորումներով և անհրաժեշտ փաստաթղթերով․ * սննդամթերքի և կերի անվտանգության, անասնաբուժական և բուսասանիտարիայի ոլորտներում ռիսկերի կառավարմանն ուղղված իրավական ակտերի նախագծերի, այլ գրությունների և փաստաթղթերի վերաբերյալ ներկայացնել Վարչության դիրքորոշումը և համապատասխան առաջարկություններ․ * Տեսչական մարմնի ղեկավարին ներկայացնել զեկուցումներ՝ սննդամթերքի և կերի անվտանգության, անասնաբուժական և բուսասանիտարիայի բնագավառներում ռիսկերի բացահայտման, նվազեցման և դրանց կանխարգելման նպատակով իրականացվող գործողությունների, կատարվող աշխատանքների մասին. * ուսումնասիրել Վարչության գործառույթները կանոնակարգող և գործառույթների իրականացմանն առնչվող իրավական ակտերը, օրենսդրության խախտումների, հակասությունների և բացերի հայտնաբերման դեպքում ներկայացնել դրանց վերացման, օրենսդրության կատարելագործման վերաբերյալ առաջարկություններ. |
| **3. Պաշտոնին ներկայացվող պահանջները**  **3.1. Կրթություն, որակավորման աստիճանը**   |  |  |  |  | | --- | --- | --- | --- | | 1. | Ուղղություն | Ճարտարագիտու-թյուն, արդյունաբերություն և շինարարություն | Գյուղատնտեսություն, անտառային տնտեսություն, ձկնային տնտեսություն և անասնաբուժություն | | 2. | Ոլորտ | Արդյունաբերություն և տեխնոլոգիա |  |   *Կամ*   |  |  |  | | --- | --- | --- | | 1. | Ուղղություն | Սոցիալական գիտություններ, լրագրություն և տեղեկատվական գիտություններ | | 2. | Ոլորտ | Սոցիալական և վարքաբանական գիտություններ |   *Կամ*   |  |  |  |  |  | | --- | --- | --- | --- | --- | | 1. | Ուղղություն | Բնական գիտություններ, մաթեմատիկա և վիճակագրություն | | | | 2. | Ոլորտ | Կենսաբանական գիտություններ | Շրջակա միջավայր | Քիմիա |   **3.2. Մասնագիտական գիտելիքները** Ունի գործառույթների իրականացման համար անհրաժեշտ գիտելիքներ **3.3. Աշխատանքային ստաժը, աշխատանքի բնագավառում փորձը** Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ կենսաբանական գիտությունների կամ բնական գիտությունների կամ գյուղատնտեսության կամ առողջապահության բնագավառում` չորս տարվա աշխատանքային ստաժ.**3.4. Անհրաժեշտ կոմպետենցիաներ**  **Ընդհանրական կոմպետենցիաներ՝**   1. Աշխատակազմի կառավարում 2. Քաղաքականության վերլուծություն, մոնիթորինգ 3. Որոշումների կայացում 4. Ծրագրերի կառավարում 5. Խնդրի լուծում 6. Բարեվարքություն   **Ընտրանքային կոմպետենցիաներ՝**   1. Բանակցությունների վարում 2. Փոփոխությունների կառավարում 3. Ժամանակի կառավարում 4. Ելույթների նախապատրաստում և կազմակերպում 5. Ժողովների և խորհրդակցությունների կազմակերպում և վարում |
| **4. Կազմակերպական շրջանակը**  **4.1. Աշխատանքի կազմակերպման և ղեկավարման պատասխանատվությունը**  Պատասխանատու է համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար։  **4.2. Որոշումներ կայացնելու լիազորություններ**  Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում:  **4.3. Գործունեության ազդեցություն**  Ունի տվյալ մարմնի մեկ կառուցվածքային ստորաբաժանման գործունեության վրա ազդեցություն և ազդեցությունը սահմանափակվում է գերատեսչական մակարդակով:  **4.4. Շփումներ և ներկայացուցչություն**  Շփվում և որպես ներկայացուցիչ հանդես է գալիս պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ ներկայացնելով համապատասխան կառուցվածքային ստորաբաժանումը:  **4.5. Խնդիրների բարդությունը և դրանց լուծումը**  Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման խնդիրները և դրանց տալիս լուծումներ։ |